text: gbaya
  
  publiceret: 2020-12-14 13:28:15+01:00
  Gbaya er et adamawa-ubangi-sprog, der tilhører den niger-kordofanske sprogæt. Gbaya tales af knap 1 million, herunder ca. 800.000 (ca. en fjerdedel af befolkningen) i den vestlige del af Den Centralafrikanske Republik og ca. 150.000 i Cameroun. Gbaya er et tonesprog, dvs. at tonehøjde er betydningsadskillende, og en stavelse kan i gbaya have tre forskellige tonehøjder.